Det nye oppsettet for grunnboksutskriften vil i større grad vise et fullstendig bilde av registrerte heftelser i en eiendom, og prioritetsforholdet mellom dem. Hjemmelsforhold og grunndata vises som før, mens det for heftelsene vil bli en kronologisk opplisting av samtlige registrerte heftelser. Grunnboksbladets skillet mellom pengeheftelser og servitutter er borte. Alle heftelser har som klart utgangspunkt prioritet fra tinglysingstidspunktet, uavhengig av om de tidligere ble kodet som pengeheftelse eller servitutt i grunnboken. Forskjellen blir at det nå er panthaver selv som må vurdere hvilke heftelser som har betydning for dekningsmuligheten, og om det er behov for prioritetsvikelser for å oppnå forutsatt prioritet.